Diari Oficial de la Generalitat Valenciana


Sumari del DOGV 6566, del 15-07-2011 (2011/8063)

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de la Unitat d'Execució Residencial 17 de SUB/NP del Pla General d'Ordenació Urbana d'Alcalà de Xivert (Castelló).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6566

Data del DOGV
:   15-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8063


Data del document
:   12-07-2011

Organisme emissor
:   Rosales Xx, SA

Tipus de document
:   Anunci

Descriptors 

:   * Alcalà de Xivert
    * empresa privada
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de la Unitat d'Execució Residencial 17 de SUB/NP del Pla General d'Ordenació Urbana d'Alcalà de Xivert (Castelló). [2011/8063]  
El Ple de l'Ajuntament d'Alcalà de Xivert, en la sessió del dia 8 d'abril de 2010, va acordar la tramitació per gestió indirecta del Programa d'Actuació Integrada per al Desenvolupament de la Unitat d'Execució Residencial 17 de SUB/NP del Pla General d'Ordenació Urbana d'Alcalà de Xivert, i en va aprovar les bases particulars reguladores del concurs.  
Les esmentades bases van ser publicades en el Diari Oficial de la Comunitat Valenciana número 6265, de data 12 de maig de 2010, i una vegada va ser ferm l'acord de la seua aprovació, van ser remeses al Diari Oficial de la Unió Europea el dia 15 d'abril de 2011, i l'anunci de licitació es va publicar en el Diari Oficial de la Comunitat Valenciana número 6508, de data 27 d'abril de 2011.  
La mercantil Rosales XX, SA, amb CIF B82207557, i domicili a l'avinguda César Augusto, número 29, local, CP 50778, de Saragossa, interessada a participar en el concurs esmentat, en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada per la memòria de programa per al desenvolupament d'actuació integrada, pla parcial i estudi d'integració paisatgística i projecte d'urbanització.  
  
La informació pública d'estos documents s'efectua a través de la protocol·lització a la Notaria de Rafael Pedro Rivas Andrés, amb domicili a Alcossebre, CP 12477, Centre Comercial Les Fonts, s/n, per mitjà d'una acta autoritzada en la forma deguda. Una còpia d'estos també ha de figurar a l'Ajuntament d'Alcalà de Xivert.  
D'acord amb l'article 134 de la Llei Urbanística Valencia i l'article 293 del Reglament d'Ordenació i Gestió Territorial i Urbanística (aprovat pel Decret 67/2006, de 12 de maig, del Consell), en el termini d'un mes, comptador des de la publicació de l'anunci en el Diari Oficial de la Comunitat Valenciana, qualsevol persona podrà consultar la documentació a l'Ajuntament i a la Notaria esmentada, de dilluns a divendres, en els respectius horaris d'atenció al públic, amb l'objecte de formular-hi al·legacions, que es presentaran a l'Ajuntament o a la mateixa Notaria.  
Es preveu un termini de dos mesos comptador des de l'obertura de les proposicions per a l'adjudicació del Programa d'Actuació Integrada, d'acord amb el que estableix el punt 2 de la base XXV. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
  
Sense perjudici del que s'ha dit adés i per tal de complir la competitivitat i lliure concurrència a què es referix l'article 168.1.a de la Llei Urbanística Valenciana, en el mateix termini, les companyies subministradores privades de serveis, la previsió de les quals s'inclou en el projecte d'urbanització exposat al públic, podran formular, sobre les seues necessitats d'infraestructures, propostes de conveni on es reflectisquen les condicions en què se'ls han de presentar les instal·lacions i canalitzacions, de garantia de qualitat i de contraprestació; tot això d'acord amb les disposicions vigents.  
  
Alcalà de Xivert, 12 de juliol de 2011.- L'administrador: Jesús Duarte Gallego.